《北山别业三十八咏 其十七 圁谷涧》
元代·陈樵

云在阑干叶在庭，瓢中无药事飞腾。丹霄有路星辰近，明月无根日夜生。

满袖天香和梦冷，半村雨色傍林青。仙人约我琼楼上，只恐月中秋更清。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。